Վեդաները հսկայական նշանակություն ունեն: Նախ` նրանք տանում են մեզ դեպի հին արիական կրոնի ակունքները, երկրորդ` տալիս են Հնդկաստանը հասկանալու բանալին, եւ երրորդ` տալիս են էզոտերիկ դոկտրինայի եւ բոլոր արիական կրոնների հիմնական գաղափարների ըմբռնումը: Այստեղ են ներառված հին հնդիկների գիտելիքները աստվածների, մարդու եւ զոհաբերության մասին, որը միացնում է երկրային աշխարհը աստվածայինի հետ: Վեդաներում արտացոլված են մարդու պատկերացումները շրջապատող աշխարհի, տիեզերքի, արարողակարգի, սոցիալական կառուցվածքի, էթիկական արժեքների եւ բարոյականության մասին: